উইলিয়াম রক্সবার্গ
উইলিয়াম রক্সবার্গ (জুন ২৯, ১৭৫১ – এপ্রিল ১০, ১৮১৫) স্কটীয় চিকিৎসক, উদ্ভিদবিজ্ঞানী এবং ভারতীয় উদ্ভিদবিজ্ঞানের জনক হিসেবে সমধিক পরিচিত। উইলিয়ম রক্সবার্গ (William Roxburgh) পূর্ব স্কটল্যান্ডের আয়ারশায়ারে ১৭৫১ সালে জন্মগ্রহণ করেন। তিনি এডিনবার্গ বিশ্ববিদ্যালয়ে চিকিৎসাশাস্ত্র অধ্যয়ন করেন এবং সেখানে প্রখ্যাত ব্রিটিশ উদ্ভিদ বিজ্ঞানী অধ্যাপক জন হোপ-এর (John Hope, ১৭২৫-১৭৮৬) সান্নিধ্যে এসে উদ্ভিদবিজ্ঞানের প্রতি আকৃষ্ট হন। একজন সার্জন-এর সহযোগী হিসেবে ইস্ট ইন্ডিয়া কোম্পানির একটি জাহাজে তার চাকরি জীবন শুরু হয়। তিনিই সর্বপ্রথম তালিপামসহ আরো অনেক গাছ চিহ্নিত করেন।